  Анжелика Тихонова корреспондент Удмуртиын «Зелёная сеть Удмуртии» огин кылдытонъя ӵектос ужзэ мытэ. Со сярысь элькун тӧролэн но кивалтэтлэн пресс-службазы ивортӥз. «Зелёная сеть Удмуртии» - со ӵектос, кудӥз калыклэсь инкуазез утёнъя тодон-валанзэ но инкуазь понна кылкутонэз шӧдонзэ будэтонэ ӧръямын. Со Россилэн азьмуртэныз Владимир Путинэн кичӧлтэм «Экология» йӧскалык ӵектослэн ужпумъёсызлы тупа Огинэ экологи удысын тыршись волонтёр огазеяськонъёс но движениос пырозы. Отчы пыриськисьёс дунтэк дышетскозы, тодон-валанэнызы люкиськозы, ас ӵектосъёсынызы тодматозы, экологи ужрадъёсты радъялозы. Со сяна, ӵектос улсын «Зелёная сеть Удмуртии» огинлэсь логотипсэ но слоганзэ малпанъя вожвылъяськон (0+) ортчоз. Отчы пыриськон понна куриськон гожтоно (эрико амалэн), бордаз нимсуредлэсь яке слоган эскиззэ ватсано, кудъёсыз экологи волонтёръёслэсь ужзылэсь пуштроссэ возьмато. Ужъёслы валтӥсь куронъёс: - нимсуред кириллицаен гожтэмын луыны кулэ; - буёлэз – вож; - нимсуредын огинлэсь нимзэ но/яке слоганзэ гожтыны кулэ. Куриськонъёсты 2020-тӥ арын 1-тӥ толсурозь eco-info18@yandex.ru электрон почтае кутозы Пыриськисьёслы малпам нимсуредлэн авторез луэмзэс юнматыны но пыриськись луэмзы сярысь анкетаез гожтоно. Вожвылъяськонлы йылпумъянъёс туэ 5-тӥ толсуре, Волонтёрлэн калыккуспо нуналаз, лэсьтозы. Вормисьёс сярысь нимлыко сайтъёсын но мерлыко вотэсъёсын ивортозы. Вормисьёс кузьымъёс басьтозы, нош 10 пыриськисьёс – Удмуртиысь инкуазез утёнъя министерстволэсь фирменной арбериоссэ. Тодэ вайытом, азьвылгес Сьӧлта ёросын вуоно «Шудор» музей-юртлэсь тодметпуссэ бырйизы. Тегъёс: Мерлык Ижкар Удмуртия инкуазезутён инкуазь волонтёръёс  